4. ΑΝΑΓΚ.ΝΟΜΟΣ υπ’ αριθ.320  της 5/10 Νοεμ.1936  Περί Οργανικών τινων διατάξεων του  Υφυπουργείου Δημοσίας Ασφαλείας.  Άρθρ.1.-α)«Η Υπηρεσία Αμύνης του Κράτους  μετονομαζομένη εις Υπηρεσίαν Αλλοδαπών,  αποτελεί ιδίαν Γενικήν Διεύθυνσιν του Υπουργείου  Δημοσίας Τάξεως.  Αι Οργανικαί θέσεις Γενικών Διευθυντών του  Υπουργείου Δημοσίας Τάξεως αυξάνονται κατά  μίαν καταργουμένης μιας θέσεως Διευθυντού α΄ ή  β΄ τάξεως του αυτού Υπουργείου.  Εις την θέσιν Γενικού Διευθυντού της Υπηρεσίας  Αλλοδαπών του Υπουργείου Δημοσίας Τάξεως,  προάγεται μετ’ απόφασιν του Υπουργικού  Συμβουλίου, Διευθυντής α΄ τάξεως του αυτού  Υπουργείου, κεκτημένος διετή τουλάχιστον  υπηρεσίαν εις τον αυτόν βαθμόν.  Δι’ Εμπιστευτικού Κανονισμού του Υπουργού  Δημοσίας Τάξεως, εγκρινομένου παρά του  Υπουργικού Συμβουλίου, θέλουσι κανονισθή  άπασαι αι λεπτομέρειαι αι αφορώσαι εις τα της  λειτουργίας της Γενικής ταύτης Διευθύνσεως».  Το εδάφ.α΄ αντικατεστάθη ως άνω δια του  Α.Ν.870/1949.  β)Αι παρά του Υφυπουργείου Εργασίας κατά το  άρθρ.2 του υπ’ αριθ.46 του 1936 Α. Νόμου «περί  συστάσεως Υφυπουργείου Εργασίας»  χορηγούμεναι άδειαι εργασίας εις αλλοδαπούς  εκδίδονται μετά σύμφωνον γνώμην του  Υφυπουργείου Δημοσίας Ασφαλείας.    Σελ. 5  Υπουργείο Δημόσιας Τάξης (Οργανικές Διατάξεις) 4.Α.α.1-4    γ)Αι αποφάσεις περί απελάσεων αλλοδαπών είναι  Κυβερνητικαί πράξεις άτε αναγόμεναι εις την  διαχείρισιν της Πολιτικής εξουσίας.  Άρθρ.2-3.(Αναφέρονται εις τας θέσεις Γεν.  Διευθυντού και Υφυπουργού του καταργηθέντος  Υφυπουργείου Δημοσίας Ασφαλείας).  Άρθρ.4-5.(Αφορώντα το ιδιαίτερον γραφείον  Υφυπουργείου Δημοσίας Ασφαλείας και την θέσιν  Νομικού Συμβούλου παρ’ αυτώ, δεν ισχύουν μετά  την δια του Α.Ν.1671/1951 κατάργησιν του  Υπουργείου τούτου).  Άρθρ.6-7.(Τελικαί διατάξεις).    